钦定古今图书集成/明伦汇编/交谊典/第108卷 > 刘向新序 > 《杂事》
## 钦定古今图书集成/明伦汇编/交谊典/第108卷 > 刘向新序 > 《杂事》

“人君莫不求贤以自辅，然而国以乱亡者，所谓贤者
不贤也。或使贤者为之，与不肖者议之，使智者图之，
与愚者谋之。不肖嫉贤，愚者嫉智，是贤者之所以隔
蔽也，所以千载不合者也。或不肖用贤而不能久也，
或久而不能终也；或不肖子废贤父之忠臣，其祸败
难一二录也。然其要在于己不明而听，众口谮愬不”
行，斯为明也。魏庞恭与太子质于邯郸，谓魏王曰：“今
一人来，言市中有虎，王信之乎？”王曰：“否。”曰：“二人言，王
信之乎？”曰：“寡人疑矣。”曰：“三人言，王信之乎？”曰：“寡人信
之矣。”庞恭曰：“夫市之无虎明矣，三人言而成虎。今邯
郸去魏远于市，议臣者过三人，愿王察之。”魏王曰：“寡
人知之矣。”及庞恭自邯郸反，谗口果至，遂不得见。